મહિસાગર જિલ્લામાં પણ મહિલા અને બાળ વિકાસ તથા આરોગ્ય અને પરિવાર કલ્યાણ વિભાગ ગુજરાત સરકારના સંયુક્ત ઉપક્રમે આંતરાષ્ટ્રીય મહીલા દિન ઉજવણી અંતર્ગત નન્હી પરી અવતરણ કાર્યક્રમની સાથે મહિલા લક્ષી યોજનાઓ અંગેના અનેક કાર્યક્રમનું આયોજન રાજ્ય સરકાર દ્વારા કરવામાં આવ્યું હતું. સંદર્ભે જિલ્લા કલેક્ટરશ્રી ર્ડો. એમ.ડી મોડીયાએ મહીસાગર જિલ્લાના મુખ્ય મથક લુણાવાડા ખાતે આવેલ પુજા હોસ્પીટલની મુલાકાત લઇ ૮મી માર્ચ-૨૦૧૮ના રોજ જન્મેલી દિકરીઓને અને માતાઓને ચાંદીના સિક્કા, મીઠાઇના પેકેટ અને મમતા કીટ્સ આપી પ્રોત્સાહિત કરી આવકારી વિશ્વ મહિલા દિનની ઉજવણી કરવામાં આવી હતી.